stanford-oval/wikipedia huggingface dataset:
Esidynastinen Egypti
Egyptin esihistoria

Egyptissä alettiin viljellä maata noin 6000–5500 eaa.. Ensimmäisiä piirteitä, joita voidaan kutsua egyptiläiseksi kulttuuriksi, alkoi ilmestyä 5000-luvulla eaa. Egyptin kulttuurin tyypilliset piirteet ilmestyivät 4000–3000 eaa. Egypti yhdistyi ehkä 3150–3110 eaa.
Egyptin varhaiselle historialle oli tyypillistä hautojen koon kasvu. Varhaisimmat haudat olivat asuinalueen lähellä tai sisällä olevia pyreitä.selvennä Ne tehtiin sinne, minne oli helpointa tehdä. Kun vuodenaikojen mukaan vaeltelevat metsästäjä-keräilijät asettuivat asumaan, hautausmaat siirtyivät kauas asutuksesta, jonne haudattiin jopa lapset, jotka oli aikaisemmin haudattu kotitalon lattian alle. Hautaustapojen muutos liittyi kasvavaan kuolemanpelkoon, tanatofobiaan, joka on tyypillistä kulttuurien kehitykselle eri puolilla maailmaa.
Naqada-kautta edeltävät kulttuurit

Faijumin löydöt ajalta 5200–4000 eaa. ovat enimmäkseen neoliittisia leiripaikkoja muinaisen järven rannalla. Ne käsittävät kivikirveitä (basalttia, doleriittia, kalkkikiveä), nuolenkärkiä, kivipaletteja, siiloja, kulhoja, kuppeja.
Badarin kulttuuri oli 4000-luvulla eaa. kukoistanut kulttuuri, jonka keskuspaikka Badari sijaitsi Ylä-Egyptissä Niilin yläjuoksulla.
Naqada I

Naqada I -kulttuuri eli Amra-vaihe oli kivi-kuparikautinen Egyptin kulttuuri, josta on löytynyt monia jäänteitä noin 3600-luvulta eaa.
Naqada II

Nagada II (Gerza, Gerze, Gerzeh, Gerzéen) noin 3600–3200 eaa. oli se kausi, jona aikana ilmeni monia faaraoiden Egyptin kulttuurin piirteitä. Kausi tunnetaan pyöreistä ruukuista, joille on maalattu muun muassa faaraon veronkeruulaivoja, joiden saapumista juhlittiin. Kauden myöhäis- ja keskivaiheilla Mesopotamian kulttuuri vaikutti Egyptiin jonkin aikaa noin 3500-3400 eaa. Ylä-Egyptin vaikutus levisi kaudella Ala-Egyptiin.
Naqada III eli protodynastinen kausi

Naqada III -kaudella (protodynastinen, yhdistymiskausi, semainien kausi, palettikansa) noin 3200–3000 eaa. lisääntyi sotien määrä ja Mesopotamian vaikutus. Egyptissä oli ihmisiä ainakin miljoona. Hieroglyfikirjoitus syntyi tällä kaudella. Joidenkin ajoitusten mukaan vanhin hieroglyfikirjoitus olisi ollut Skorpioni I -nimisen kuninkaan haudassa Naqada IIIa-kaudella Abydoksen haudassa U-j jo 3300–3200 eaa., ja joitain ruukunsirpaleita joissa kuvamerkkejä 3400–3300 eaa.
Naqada III -kaudella yhtenäinen kulttuuri levisi koko Egyptin alueelle. Ylhäisön hautoja löytyy harvemmista keskuksista kuin aikaisemmilla ajoilla, ja on päätelty, että nämä hautapaikat ovat olleet kaupunkivaltioiden keskuspaikkoja.
Mesopotamian vaikutus oli voimakasta kaudella 3200-3050 eaa., jota kutsutaan monesti "dynastiaksi 0".
Toinen aikajako

AMS-ajoituksilla mitatut Egyptin historian kaudet ovat:
Varhainen esidynastinen Badari 4426–3616 eaa.
Keskimmäinen esidynastinen Naqada IB ja IC , Amra 3731–3350 eaa.
Myöhäinen esidynastinen  Naqada IIB/IIC , Gerze  n. 3562–3367 eaa.
Esidynastisen kauden päätevaihe Naqada IID/IIIA, protodynastinen 3377–3328 eaa.
Ensimmäinen dynastia Horus Aha 3218 eaa.
Aiheesta muualla

The Political Unification of Egypt in the Naqada Period (about 3800 - 3000 BC)
PREDYNASTIC AND PROTODYNASTIC EGYPT
Predynastic Faiyum
naqada
Francesco Raffaele, "Late predynastic and early dynastic Egypt"
Ancient Egyptian History - A comprehensive & consise educational website focusing on the basic and the advanced in all aspects of Ancient Egypt
Unification Theories
Dynasty 0
Naqada III: Dynasty 0
Neolithic and Dynasty 0
Neolithic Badarian Culture
Badarian Government and Religious Evolution (Arkistoitu – Internet Archive)
Gerzeh (Girza). University College London, 2000.
Egypt, ancient. Encyclopædia Britannica, 2005.
Egypt: History - Predynastic Period. Tour Egypt! 1997.
Five Tango Sensations

| Five Tango Sensations Kronos Quartet |
| --- | --- | --- |

Studioalbumin tiedot
 Äänitetty : Power Station, New York
 Julkaistu: 25. tammikuuta 1991
 Tuottaja(t): Judith Sherman
 Tyylilaji: tango
 Kesto: 26.46
 Levy-yhtiö: Nonesuch (79254)
Kronos Quartetin muut julkaisut
| Kevin Volans: Hunting: Gathering 1991 | Five Tango Sensations 1991 | Henryk Mikolaj Górecki: Already It Is Dusk/"Lerchenmusik" 1991 |
Five Tango Sensations on yhdysvaltalaisen jousikvartetti Kronos Quartetin albumi, joka julkaistiin vuonna 1991 levymerkillä Nonesuch Records. Levy sisältää Argentiinalaisen Astor Piazzollan sävellyksiä.
Kappaleet

Kappaleet säveltänyt Astor Piazzolla.
Asleep – 5.23
Loving – 6.10
Anxiety – 4.51
Despertar – 6.03
Fear – 4.00
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Astor Piazzolla – bandoneón
Arviot

Allmusic:
Aiheesta muualla

Five Tango Sensations discogs.com -sivustolla
Burigi-Chaton kansallispuisto

| --- | --- |
Sijainti:  Kageran alue, Tansania
Lähin kaupunki:  Chato
Pinta-ala:  4707 km2
| --- | --- |
Tyyppi:  kansallispuisto
Perustettu:  2019
muokkaa - muokkaa wikitekstiä - muokkaa Wikidataa
Burigi-Chaton kansallispuisto on luonnonsuojelualue Tansaniassa Viktoriajärven ja Ruandan rajan välisellä alueella. Sen laajalla alueella on järviä, kukkuloita, metsää, kosteikkoja, jokia ja savannia. Puiston tärkein osa ovat sen järvet, Burigi-järvi on Tansanian kolmanneksi suurin.
Puiston nisäkkäisiin kuuluvat norsut, puhvelit, antiloopit, leijonat, leopardit, seeprat ja kirahvit. Siellä elää myös sitatunga eli suoantilooppi. Joissa ja sjärvissä on krokootiilejä ja virtahepoja.
Bosdarros

| Bosdarros |
| --- | --- |

 vaakuna
 Bosdarros
 Koordinaatit: 43°12′38″N, 0°21′37″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Pau
Pinta-ala:  
 – Kokonaispinta-ala:  24,8 km²
Väkiluku (2016):  1 019 
 – Väestötiheys:  41 as./km²
Kunnan numero:  64139
Infobox OKVirheellinen NIMI-arvo: 
Bosdarros on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 12 kilometriä Paun kaupungista etelään.
Tunnettuja kuntalaisia

Hèlier Tilh (1881-1946), rugby union pelaaja, viisinkertainen Ranskan mestari Stade Bordelais -joukkueessa.
Aiheesta muualla

Kuvia tai muita tiedostoja aiheesta Bosdarros Wikimedia Commonsissa
Buried alive match

Buried Alive (suom. elävältä haudattu) on showpainissa käytetty ottelumuoto, jossa vastustaja pitää saada kehän ulkopuolella olevaan ruumisarkkuun ja kansi kiinni. Kuuluisin Buried Alive -ottelu on The Undertakerin ja The Rockin välinen kamppailu, johon The Rock tuli käsi murtuneena ja kipsissä. The Rock selvästi dominoi ottelua, mutta viime hetkellä Triple H sekaantui otteluun ja iski lekalla The Rockin käden uuteen uskoon. Tämän jälkeen Triple H ja The Undertaker työnsivät yhdessä Rockin arkkuun, jonka jälkeen Triple H hajotti arkun lukot ruuvimeisselillä ja tuhosi arkun ja sisällä olleen Rockin täysin lekan kanssa.
Carl Slotte

Carl Robert Slotte (6. kesäkuuta 1878 Tammisaari – 11. joulukuuta 1946) oli suomalainen koristemaalari. Hänellä oli Helsingissä toiminut maalarinliike Carl Slotte Stuccatur & Måleriaffär.
Slotte työskenteli aluksi Salomo Wuorion maalausliikkeessä ja opiskeli myöhemmin koristemaalausta Ruotsissa sekä Italiassa. Hänestä tuli koristemaalauksen johtava asiantuntija Suomessa, ja hän oli erityisesti tunnettu stukko-ornamenteistaan ja -reliefeistään.
Slotten yritys vastasi vuosina 1902–1907 rakennetun Tampereen tuomiokirkon koristemaalauksista. Sen jälkeen hän jatkoi yhteistyötä arkkitehti Lars Sonckin kanssa ja huolehti koristemaalauksista myös useilla muilla hänen suunnittelemillaan rakennuksilla. Slotte ei kuitenkaan itse maalannut kaikkia töitään, vaan käytti runsaasti apulaisia.
Carl Slotten tyttärentytär on keraamikko Francesca Lindh.
Tunnettuja töitä

Pyhän sydämen kappeli (1906)
Tampereen tuomiokirkko (1907)
Kallion kirkko (1912)
Alfred Kordelinin hautakappeli (1921)
Buried Alive by Love

| ”Buried Alive by Love” HIM |
| --- | --- | --- |

Singlen tiedot
 Albumilta: Love Metal
 Julkaistu: 2003
 Formaatti: CDS
 Tekijä(t): Ville Valo
 Tyylilaji: alternative rock
 Kesto: 04.03
 Levy-yhtiö: Sony BMG
HIMin muut singlet
| ”The Funeral of Hearts” 2003 | ”Buried Alive by Love” 2003 | ”The Sacrament” 2003 |
Buried Alive by Love on HIM-yhtyeen toinen single levyltä Love Metal. Kappaleen musiikkivideon on ohjannut Bam Margera ja videolla esiintyy Juliette Lewis. Video kuvattiin Los Angelesin Teatterissa. Sanat ja sävellyksen on tehnyt Ville Valo.
HIM
| --- | --- |
Studioalbumit:   Greatest Lovesongs Vol. 666  Razorblade Romance  Deep Shadows and Brilliant Highlights  Love Metal  Dark Light  Venus Doom  Screamworks: Love in Theory and Practice  Tears on Tape 
Kokoelmat:   And Love Said No – The Greatest Hits 1997–2004  Uneasy Listening Vol. 1  Uneasy Listening Vol. 2  Uneasy Listening Vol. 1 & 2  XX – Two Decades of Love Metal 
EP:t:   666 Ways to Love: Prologue  Live in Hel 
DVD:t:   HIM - Video Collection: 1997-2003  Love Metal Archives vol. 1  Digital Versatile Doom
Carl Eugen Åberg

Kauppaneuvos Åberg
Carl (Karl) Eugen Åberg (3. lokakuuta 1838 Kirkkonummi – 12. helmikuuta 1906 Helsinki) oli suomalainen kauppias, laivanvarustaja ja valtiopäivämies.
Åbergin vanhemmat olivat kauppias, varakonsuli Wilhelm Åberg ja Hedvig Sofia Melàn ja puoliso 1866–1902 Leontine Emelie Hougberg. Åberg kävi kauppaopiston Pietarissa, harjoitteli ulkomailla ja otti hoidettavakseen isänsä kauppaliikkeen. Kauppaneuvoksen arvon Åberg sai 1875. Liikkeen tehtyä konkurssin 1877 Åberg muutti Helsinkiin, jossa hän harjoitti puutavarakauppaa ja myös tämän epäonnistuttua toimi Sinebrychoffin olutpanimon tarkastajana. Åberg oli perustamassa useita yrityksiä, kuten Porvoon-Keravan rautatietä varten perustettua osakeyhtiötä, jonka ongelmat johtivat myös hänen kauppaliikkeensä vararikkoon. Åberg oli porvarissäädyssä Porvoon edustaja valtiopäivillä 1877–1878, sen jälkeen kun Georg Wallgren oli valittu puhemieheksi.
Bressuire

| Bressuire |
| --- | --- |
 Bressuiren linna
 vaakuna
 Bressuire
 Koordinaatit: 46°50′27″N, 00°29′14″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  180,6 km²
Väkiluku (2021):  19 906
 – Väestötiheys:  110,2 as./km²
Postinumero:  79300
 
 www.ville-bressuire.fr 
Infobox OKVirheellinen NIMI-arvo: 
Bressuire on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa ja on Bressuiren arrondissementin pääkaupunki. Kunnan pinta-ala on 181 neliökilometriä, ja siellä oli 19 906 asukasta vuonna 2021.
Bressuiren kaupunki sijaitsee Route nationale 149:n eli E62-tien varrella. Noin tunnin ajomatkan päässä ovat Nantes, Poitiers ja Angers. Kaupungin läpi kulkee Sables-d’Olonnen ja Toursin välinen rautatie.
Aiheesta muualla

Kuvia tai muita tiedostoja aiheesta Bressuire Wikimedia Commonsissa
Champagne (Saharan kappale)

| ”Champagne” Sahara feat>  Shaggy |
| --- | --- | --- |

Singlen tiedot
 Julkaistu: 2011
 Formaatti: CD single, digitaalinen lataus
 Tyylilaji: house music, pop-folk
 Kesto: 03.32
 Levy-yhtiö: Doctor Music, Cat Music, Payner
Saharan muut singlet
| ”Haide opa” 2010 | ”Champagne” 2011 | ”Dokrai” 2011 |
Champagne on bulgarialaisaulaja Andrea ja romanialaisen lauluntekijä Costi Ionita muodostoman duon Sahara vuonna 2011 julkaisema single. Kappaleella vierailee Shaggy
Listasijoitukset

| Lista (2011) | Korkein sijoitus |
| --- | --- |
Belgia (Ultrapop 50 Vallonia): 45
Aiheesta muualla

Virallinen YouTube-video
Fredrik Jensen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hans Fredrik Jensen
Syntymäaika: 9. syyskuuta 1997 (ikä 27)
Syntymäpaikka: Porvoo, Suomi
Pelipaikka: hyökkäävä keskikenttä / laitahyökkääjä
Pituus: 183 cm
Seura
Seura: FC Augsburg
Pelinumero: 24
Seurat
| Vuodet | Seura | O | (M) |
| 2016–2018 | FC Twente | 55 | (9) |
| 2016–2017 | FC Twente II | 10 | (1) |
| 2018– | FC Augsburg | 63 | (3) |
Maajoukkue
| 2014 | Suomi U17 | 2 | (0) |
| 2016–2017 | Suomi U19 | 7 | (1) |
| 2016–2017 | Suomi U21 | 7 | (1) |
| 2017– | Suomi | 26 | (7) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2023.  Maajoukkueuran tilastot päivitetty 11. syyskuuta 2023.
Fredrik Jensen (s. 9. syyskuuta 1997 Porvoo) on suomalainen jalkapalloilija, joka edustaa Saksan Bundesliigassa pelaavaa FC Augsburgia. Hän on pelipaikaltaan hyökkäävä keskikenttäpelaaja tai laitahyökkääjä.
Ura > Seurajoukkueet

Jensen on porvoolaisen FC Futuran kasvatti, joka pelasi juniorivuosinaan myös FC Hongassa ja HJK:ssa, ennen siirtymistään hollantilaisen FC Twenten junioriakatemiaan syksyllä 2013. Hän pelasi ensimmäisen ottelunsa Hollannin pääsarjassa Eredivisiessä syksyllä 2016. Yhteensä Jensen esiintyi kahden kaudena aikana 55 sarjaottelussa ja teki niissä yhdeksän maalia. Twenten pudottua sarjaporrasta alemmaksi Jensen siirtyi kesäkuussa 2018 saksalaiseen FC Augsburgiin viiden vuoden pituisella sopimuksella.
Ura > Maajoukkue

Jensen on edustanut Suomen U17- ja U19-maajoukkueita. Ensimmäisen A-maaottelunsa hän pelasi maaliskuussa 2017, jolloin Suomi kohtasi ystävyysottelussa Itävallan. Jensen teki maalin heti ensimmäisessä A-maaottelussaan. Hänet valittiin myös Suomen joukkueeseen vuoden 2021 EM-kisoihin.
Perhe

Jensenin veli on jalkapalloilija Richard Jensen.
Aiheesta muualla

Fredrik Jensen Transfermarkt-sivustolla (englanniksi)
Carl Ferdinand Borenius

Carl Ferdinand Borenius (4. elokuuta 1848 Porvoo – 16. heinäkuuta 1918 Helsinki) oli suomalainen kauppaneuvos, valtiopäivämies, puutavarakauppias ja sahanomistaja.
Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström. Hän pääsi ylioppilaaksi 1865 Porvoon lukiosta ja oli sitten viipurilaisen kauppiaan Victor Hovingin liikkeen palveluksessa. Hovingin kuoltua 1876 Rooman-matkallaan koleraan Borenius ryhtyi itsenäiseksi yrittäjäksi ja perusti oman kauppaliikkeen Viipuriin. Borenius harjoitti puutavarakauppaa jota varten hän oli jo hankkinut kokemusta Hovingin palveluksessa. Hän keskittyi erityisesti pyöreän puutavaran vientiin Englantiin.
Vuonna 1889 Borenius oli mukana perustamassa Wiborgs Sågverks Ab:tä. Tämä yhtiö osti samana vuonna Viipurin lähellä sijainneen vuonna 1875 perustetun Vekrotniemen höyrysahan ja perusti myös uuden Inkilän höyrysahan Kirvuun. Vuonna 1895 yhtiö perusti vielä kaksiraamisen höyrysahan Uuksujoen suulle Salmin pitäjään Laatokan Karjalassa. Turvatakseen puutavaran saannin yrityksilleen Borenius hankki 1890-luvulla lampuotioikeuksia Salmin pitäjässä sijainneilta lahjoitus­maa­tiloilta. Borenius sai kauppaneuvoksen arvon 1898.
1900-luvun alussa Borenius lähti mukaan Matti Roiha & Co:n toiminimen paperitehdashankkeeseen. Parikkalasta kotoisin ollut Matti Roiha (1863–1917) oli ollut perustamassa paperitehdasta Simpeleelle ja vuonna 1902 hän vuokrasi Vladimirin kuvernementissa lähellä Moskovaa sijainneen Tatarovon paperitehtaan aloittaakseen siellä paperinvalmistukseen. Tämä hanke kaatui kuitenkin hyvän alun jälkeen ja sen seurauksena myös Borenius teki vararikon 1904.
Vararikon jälkeen Borenius toimi 1904–1914 prokuristina Enso Träsliperi Ab:n paperitehtaalla Ensossa.
Borenius harrasti myös runonlausuntaa ja kirjoitti itsekin ruotsin kielellä tilapäisrunoja.
Borenius osallistui säätyvaltiopäiville porvarissäädyssä Viipurin edustajana 1891, 1894, 1897, 1899 ja 1900. Hän oli myös Viipurin kaupunginvaltuuston jäsen 1880–1904 ja Espanjan varakonsuli Viipurissa.
Carl Borenius oli naimisissa vuodesta 1877 Olga Alfthanin kanssa. Heillä oli kolme lasta:
Einar Borenius (1877–1968), liikemies ja diplomaatti
Ingrid Borenius (1879–1948), Viipurin tyttökoulun rehtori
Tancred Borenius (1885–1948), Lontoon yliopiston taidehistorian professori
Birgittalaiset

Naantalin kirkko on merkittävin keskiajan birgittalaissisarista Suomeen jäänyt kiinteä muisto.
Birgittalaissisar
Birgittalaiset (virallinen nimi OSSS Ordo Sanctissimi Salvatoris eli Kaikkein Pyhimmän Vapahtajan Sääntökunta) on ruotsalaisen Pyhän Birgitan (1302–1373) perustama luostarijärjestö. Ensisijaiset innoituksen lähteet birgittalaisten elämässä ovat Jumalan ylistäminen, lähetystyö, ekumenia ja uskollisuus. Keskiajalla Suomen ainoa birgittalaisluostari oli Naantalissa. Naantalin kaupunki perustettiinkin juuri luostarin ja siihen kuuluvan kirkon ympärille (Vallis Gratiae, "Armon laakso", ruotsiksi Nådendal). Tuolloin luostarin toiminta hiljeni reformaatioon ja lakkasi viimeisen nunnan kuoltua.
Nykyään Suomessa toimii Turussa birgittalaissääntökunnan luostari, joka on aloittanut toimintansa 1986. Sen kymmenestä sisaresta pääosa on ulkomaalaissyntyisiä. Turussa toimii myös luostarin toimintaa tukeva, siihen liittyvä maallikkoryhmä eli oblaatit, jossa on myös miesjäseniä. Turun luostarin yhteydessä on nykyaikainen kirjaston, kokoustilat ja televisiohuoneen sisältävä vieraskoti 50 vieraalle sekä nuorille naisille 10-paikkainen opiskelijakoti.
Lohjalla sijaitsevassa Katolisen kirkon Stella Mariksessa birgittalaissisaret tekevät merkittävää työtä vetämällä leirejä etenkin lapsille ja nuorille sekä retriittejä aikuisille.
Uudella ajalla Suomessa on toiminut myös kaksi muuta birgittalaiskommuniteettia, Helsingissä ja Koisjärvellä, mutta niiden kummankin toiminta kesti vain muutaman vuoden.[lähde? ]
Maailmanlaajuisesti birgittalaisluostareita on ympäri maailmaa yli 40 luostarissa.[lähde? ] Sääntökunnan äitiluostari sijaitsee nykyään Roomassa. Järjestön tunnetuin tunnus on mustan päähupun päällä kannettava valkonauhainen, orjantappurakruunua symboloiva, punaisin lasijalokivin koristeltu ”Kristuksen kruunu”.
Aiheesta muualla

Sancta Birgitta (Arkistoitu – Internet Archive)
Turun birgittalaisluostari (Arkistoitu – Internet Archive)
Birgittalaiset (Arkistoitu – Internet Archive) Tkukoulu
Birgittalaissisar Katariina (Arkistoitu – Internet Archive) Tkukoulu
Wikimedia Commonsissa on kuvia tai muita tiedostoja aiheesta .
Burislev

| Burislev> Ruotsin kuningas |
| --- | --- |
Valtakausi:  ~1167–1169   kanssahallitsijana Kol   vastahallitsijana Knuut Eerikinpoika
Edeltäjä:  Kaarle Sverkerinpoika
Seuraaja:  Knuut Eerikinpoika

Kuollut:  1173
Isä:  Sverker vanhempi (luultavasti)
Äiti:  Rikissa Puolalainen
Uskonto:  roomalaiskatolinen
Burislev tai Burislev Sverkerinpoika oli yhdessä Kolin kanssa Ruotsin kuningas ja kruununtavoittelija noin vuosina 1167–1169.
Cimbasso

Cimbasso
Cimbasso on nykyään harvinainen vaskipuhallin, joka kuuluu tromba-ryhmään. Soittimessa on kolmesta viiteen venttiiliä ja putki on hyvin sylinterimäinen. Cimbasso on usein F- tai Bb-vireinen ja sen ääniala on sama kuin tuubassa tai kontrabassopasuunassa. Soinniltaan cimbasso voi vaihdella lämpimästä ja pehmeästä kirkkaaseen ja uhkaavaan.
Cimbassoa ovat käyttäneet oopperoissaan muun muassa Giuseppe Verdi ja Giacomo Puccini. Oopperoiden lisäksi cimbassoa käytetään myös elokuvien musiikissa.
Burning Heart Records

Burning Heart Records on tunnettu Örebrossa Ruotsissa vuonna 1993 perustettu riippumaton levy-yhtiö. Burning Heart tekee tiivistä yhteistyötä kalifornialaisen Epitaph Recordsin kanssa, jolla on oikeudet markkinoida Burning Heartin levyjä Pohjois-Amerikassa. Levy-yhtiö avasi toimipisteen Saksassa Berliinissä vuoden 2003 lopulla.
Burning Heart julkaisee eurooppalaisia ja etenkin ruotsalaisia yhtyeitä maailmanlaajuisesti. Sen julkaisemia ja sen kautta kuuluisuuteen nousseita yhtyeitä ovat mm. The Hives, Turbonegro, The (International) Noise Conspiracy, Millencolin, No Fun At All ja Refused.
Levy-yhtiö julkaisee garage- ja punk-yhtyeiden levyjä, mutta on laajentanut valikoimiaan myös grindcoren ja kokeellisen hardcoren kautta poppiin ja skahan. Se on julkaissut myös rap-artistien tuotoksia.
Burning Heartin julkaisemia yhtyeitä

59 Times The Pain
Asta Kask
The Accidents
Between Us
Bodyjar
Bombshell Rocks
boysetsfire
Breach
Chickenpox
Division of Laura Lee
Donots
Flogging Molly
Give Up The Ghost
Hell Is for Heroes
The Hives
The (International) Noise Conspiracy
Liberator
Looptroop
The Lost Patrol
Midtown
Millencolin
Moneybrother
Monster
Nasum
Nine
No Fun At All
Promoe
Raised Fist
Randy
Refused
Samiam
Satanic Surfers
Turbonegro
Voice of a Generation
The Weakerthans
Within Reach
Aiheesta muualla

Virallinen kotisivu(englanniksi)
Burning Bridges (Naked Eyesin albumi)

| Burning Bridges Naked Eyes |
| --- | --- | --- |

Studioalbumin tiedot
 Äänitetty : 1982–1983
 Studio : Abbey Road Studios
 Julkaistu: 1983
 Tuottaja(t): Tony Mansfield
 Tyylilaji: synthpop, uusi aalto
 Kesto: 44.03
 Levy-yhtiö: EMI, EMI America
Muut kannet

Listasijoitukset
  Billboard 200: 32.
Naked Eyesin muut julkaisut
|   | Burning Bridges 1983 | Fuel for the Fire 1984 |
Burning Bridges on brittiläisen yhtyeen Naked Eyesin esikoisalbumi, jonka EMI julkaisi vuonna 1983. Albumi julkaistiin Yhdysvalloissa ja Kanadassa nimellä Naked Eyes. Kappale ”Always Something There to Remind Me” julkaistiin singlenä ja sijoittui niin Britannian kuin Yhdysvaltainkin singlelistoille.
Naked Eyesin kappale ”Always Something There to Remind Me” sijoittui Yhdysvaltain Billboard Hot 100 -singlelistan 8. sijalle, ”Promises, Promises” 11. sijalle ja ”When the Lights Go Out” 37. sijalle. Albumi puolestaan sijoittui Billboard 200 -albumilistan 32. sijalle.
Kappaleet

Kaikki kappaleet säv. ja san. Pete Byrne ja Rob Fisher paitsi kappaleen nro. 4, jonka säv. ja san. Burt Bacharach ja Hal David.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Voices in My Head | 3.47 |  |  |  |  |  |  |  |
| 2. | I Could Show You How | 3.28 |  |  |  |  |  |  |  |
| 3. | A Very Hard Act to Follow | 4.05 |  |  |  |  |  |  |  |
| 4. | Always Something There to Remind Me | 3.40 |  |  |  |  |  |  |  |
| 5. | Fortune and Fame | 3.18 |  |  |  |  |  |  |  |
| 6. | Could Be | 2.47 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Burning Bridges | 3.30 |  |  |  |  |  |  |  |
| 8. | Emotion in Motion | 4.42 |  |  |  |  |  |  |  |
| 9. | Low Life | 3.57 |  |  |  |  |  |  |  |
| 10. | The Time Is Now | 3.23 |  |  |  |  |  |  |  |
| 11. | When the Lights Go Out | 3.00 |  |  |  |  |  |  |  |
| 12. | Promises, Promises | 4.36 |  |  |  |  |  |  |  |
Arvostelut

AllMusic:
Cidade Velha

| Cidade Velha |
| --- | --- |
 Näkymää vanhasta kaupungista
 Cidade Velha
 Koordinaatit: 14°54′54.5″N, 23°36′18.7″W 
Valtio:  Kap Verde
Kunta:  Ribeira Grande de Santiago
Väkiluku (2010):  1 214
Infobox OKVirheellinen NIMI-arvo: 
Cidade Velha ("vanha kaupunki") tai vain Sidadi Kap Verden kreolilla, on Kap Verden vanhin kaupunki ja sijaitsee Santiagon saarella 15 kilometrin päässä pääkaupungista Praiasta. Cidade Velha on aiemmin ollut Kap Verden pääkaupunki. Sen entinen nimi on Ribeira Grande, mutta nimeksi muutettiin Cidade Velha, jotta se ei sekaantuisi toisella saarella sijaitsevaan samannimiseen kaupunkiin. Se liitettiin 2009 Unescon maailmanperintöluetteloon.
Caspar Schmalkaldenin maalaus Cidade Velhasta vuodelta 1646
Katedraalin rauniot
Vanha häpeäpaalu
Aiheesta muualla

Kuvia tai muita tiedostoja aiheesta Cidade Velha Wikimedia Commonsissa